
РЕПУБЛИКА СРБИЈА

КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА

Број: 612-00-/2013-04
31.10.2014. године
Б е о г р а д
	


На основу члана 14. став 1. тачка 7) и члана 16. Закона о високом образовању („Службени гласник РС” број 76/05, 100/07, 97/08, 44/10) и члана 10. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08), Комисија за акредитацију и проверу квалитета, на седници одржаној 26.09.2014. године, донела је

О Д Л У К У

о акредитацији студијског програма
Утврђује се да Универзитет у Новом Саду - Академија уметности са седиштем у Новом Саду,  DOCVARIABLE ConvertString(Adresa,1,5) \* MERGEFORMAT Ђуре Јакшића 7,  DOCVARIABLE ConvertString(Sediste,1,5) \* MERGEFORMAT  ПИБ:  DOCVARIABLE PIB \* MERGEFORMAT 100449173, Матични број: 08067015,  испуњава прописане стандарде за акредитацију студијског програма Докторске студије - Музикологија у оквиру поља друштвено-хуманистичких наука и то за упис 4 студента у седишту установе.
О утврђеној акредитацији из става 1. ове одлуке Комисија за акредитацију и проверу квалитета издаје Уверење. 
О б р а з л о ж е њ е
Високошколскa установа Универзитет у Новом Саду - Академија уметности са седиштем у Новом Саду,  DOCVARIABLE ConvertString(Adresa,1,5) \* MERGEFORMAT Ђуре Јакшића 7,  DOCVARIABLE ConvertString(Sediste,1,5) \* MERGEFORMAT  је дана 28.06.2013. године поднела захтев за акредитацију студијског програма  Докторске студије - Музикологија у оквиру поља друштвено-хуманистичких наука под бројем 612-00-/2013-04. 

Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08).

 На основу чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.

Извештај рецензената, о извршеној анализи достављене документације са оценом, извештај поткомисије, који садржи и оцену, сачињен након спроведеног непосредног увида у рад високошколске установе Универзитет у Новом Саду - Академија уметности и предлог одлуке, достављени су Комисији за акредитацију и проверу квалитета.
У процесу акредитације подкомисија је установила да студијски програм Докторске студије - Музикологија делимично задовољава стандарде квалитета,  па је, на њен предлог, 07.03.2014. године Комисија за акредитацију и проверу квалитета Академији уметности упутила Упозорење о отклањању недостатака. 
После достављања документације о отклањању уочених недостатака из Акта упозорења, Комисија за акредитацију и проверу квалитета је установила да је Универзитет у Новом Саду - Академија уметности  отклонио недостатке из Акта упозорења и да испуњава прописане стандарде у погледу квалитета студијског програма 
У Уводној табели дати су подаци о студијском програму. Поље Друштвено-хуманистичке науке и врста студија - докторске су у складу са законом, а област – Науке о уметностима и назив дипломе Доктор наука – науке о уметностима  у складу са Листом области и Листом стручних звања коју је утврдио Национални савет за високо образовање. Дужина студија - 3 године и број од 180 ЕСПБ су у складу са законом. Програм је прихваћен од стране одговарајућих тела Факултета и Универзитета. Планирано је да се на програм упише 4 студента годишње.
Установа је акредитована као научно-истраживачка установа и приложила је програме научно-истраживачког рада. Установа у свом саставу има наставнике који су били ментори докторантима. Научни резултати су значајни, имајући увиду да се ради о установи у којој научни рад није примарна активност.
Структура студијског програма одговара стандардима, програм садржи све законом предвиђене елементе и има прописани број од 180 ЕСПБ.

Студијског програма докторских студија је јасно дефинисан и у складу је са основним циљевима и задацима установе.
           Циљеви су јасно формулисани, у су складу са задацима установе, укључују стицање компетенција и вештина.
           Наведене су опште и предметно-специфичне способности које студенти стичу. Савлађивањем студијског програма студенти стичу способност за самостално бављење научно-истраживачким радом.
 Структура Курикулума обухвата распоред предмета по семестрима, фонд часова и број ЕСПБ.  У спецификацијама предмета  наведени су сви неопходни подаци. Број часова активне наставе је просечно 21,33 часова недељно. У табели 5.2 представљен је распоред предмета по семестрима, по статусу и по врсти изборности.  У Табели 5.3 садржани су захтеви за припрему и одбрану докторске дисертације. Јасно је назначен начин полагања испита. Најмање 50% од укупног броја бодова (180 ЕСПБ) остварује се у оквиру научно-истраживачких делатности везаних за израду докторске дисертације. Око 25% активне наставе припада часовима предавања. 

Програм докторских студија музикологије на Академији уметности у Новом Саду је целовит и свеобухватан. Програм је усаглашен са другим програмима на установи и представља логичан наставак осиовних и мастер студија. Програм кореспондира, по својој структури, са адекватним програмима докторских студија из европског и светског образовног простора.
Услови за упис у складу су са Законом о високом образовању, јасно су дефинисани и у складу су са капацитетима установе.  Прецизирани су услови уписа и начин рангирања кандидата. Предвиђен је упис 4 студента у прву годину, ангажовано је 8 наставника, од којих су 4 ментори. 
Полагањем испита студенти стичу одређени број ЕСП бодова. Наведени су критеријуми за оцењивање напредовања студената. Стицање ЕСПБ је утврђено према јединственој методологији. Услови који дефинишу процедуре везане за припрему, пријаву, израду, одбрану и оцену докторске дисертације веома су прецизно дефинисани и усклађени су са захтевима поља друштвено-хуманистичких наука и области наука о уметностима. Постоје Правила  студирања на докторским студијама наука о уметностима на Академији уметности. 
           Наставу на програму изводи 8 наставника (7 су запослени на установи са пуним радним временом и један је ангажован по уговору). Ниједан наставник нема више од 12 часова недељно на свим високошколским установама у Србији. 5 од 8 наставника су доктори наука. Сви ангажовани наставници имају референце за извођење предмета и испуњавају стандарде за поље друштвено-хуманистичких наука. На студијском програму су ангажована 4 ментора. Број ментора може да покрије планирани број студената. Сви ментори имају довољан број репрезентативних референци. Ментори на Докторским студијама Композиција су: Проданов Крајишник Д. Ира, ванр. проф., Поповић-Млађеновић Б. Тијана, ванр. проф., Илић Н. Љубица, доцент и Кокановић Марковић Н. Маријана, доцент.
На Академији уметности, према приложеном обједињеном Електронском обрасцу, укупан број студената на свим програмима и свим годинама студија, је 1096. Академија уметности у Новом Саду је акредитована са расположивим простором од  6697,47 m2, тако да просторни услови за реализацију програма постоје. Обезбеђена су сва материјална средства за реализацију програма. Постоје библиотечки ресурси адекватни за извођење програма, као и приступи одговарајућим базама података.
 Установа редовно прати квалитет својих студијских програма, периодично преиспитује и унапређује егратегију. Постоји план за самовредновање и постоје резултати самовредновања на основу којих се предузимају мере за унапређење квалитета.  Докторске студије - Музикологија су нов студијски програм који ће се тех реализовати, тако да самовредновање програма није могло да буде спроведено. Листа чланова Комисије за контролу квалитета садржи и једног студента.  Подаци о раду Комисије за обезбеђење квалитета као и резултати евалуације доступни су јавности на сајту Факултета.
Имајући у виду да је високошколска установа испунила стандарде за акредитацију студијског програма прописане Правилником о стандардима и поступку за акредитацију високошколских установа и студијских програма, одлучено је као у диспозитиву.
Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.

У В Е Р Е Њ Е
О АКРЕДИТАЦИЈИ студијског програма
Универзитет у Новом Саду - Академија уметности са седиштем у Новом Саду,  DOCVARIABLE ConvertString(Adresa,1,5) \* MERGEFORMAT Ђуре Јакшића 7,  DOCVARIABLE ConvertString(Sediste,1,5) \* MERGEFORMAT  ПИБ:  DOCVARIABLE PIB \* MERGEFORMAT 100449173, Матични број: 08067015, испуниo је стандарде  прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06, 112/08), за акредитацију студијског програма  Докторске студије - Музикологија у оквиру поља друштвено-хуманистичких наука и то за упис 4 студента у седишту установе. 
Ово уверење издаје се на основу члана 16. став 5. тачка 1) Закона о високом образовању („Службени гласник РС“ број 76/05, 100/07, 97/08, 44/10).

